EELNÕU

NARVA LINNAVALITSUS

K O R R A L D U S

Narva 07.10.2015 nr ………..-k

**Raieloa väljastamine**

**(OÜ Narva Jäätmekäitluskeskus)**

**1. Asjaolud ja menetluse käik**

23.09.2015. a esitasOÜ Narva Jäätmekäitluskeskus (reg. kood 11336157) Narva Arhitektuuri- ja Linnaplaneerimise Ametile avalduse raieloa väljastamiseks, milles palub anda luba 115 puu raieks Narva linnas kinnistul 1642809 (51104:002:0140 – 51104:002:0176). 115 lehtpuu (55 kaske, 60 haaba) raie on ette nähtud Narva Linnavolikogu 06.12.2007 otsusega nr 432 kehtestatud detailplaneeringuga.

**2. Õiguslikud alused**

Narva Linnavolikogu 06.03.2008 määruse nr 20 “Raieloa andmise tingimused ja kord” § 4 lõige 1 punkt 4 sätestab, et kui on vajadus raiuda korraga üle 10 puu suuremal territooriumil (suurem kui 0,5 ha), mitmel kinnistul, pargil, alleel ning juhul, kui on nõutav vastava projekti või detailplaneeringu olemasolu, otsustab raieloa väljastamise linnavalitsus.

**3. Otsus**

Väljastada OÜ-le Narva Jäätmekäitluskeskus (reg. kood 11336157) raieluba 115 puu raieks Narva linnas kinnistul 1642809 (51104:002:0140 – 51104:002:0176).

**4. Rakendussätted**

4.1. Narva Linnavalitsuse Arhitektuuri- ja Linnaplaneerimise Ametil teha korraldus teatavaks

OÜ-le Narva Jäätmekäitluskeskus (reg. kood 11336157)

4.2. Korraldus jõustub seadusega sätestatud korras.

4.3. Korraldust võib vaidlustada, esitades kaebuse Tartu Halduskohtu Jõhvi kohtumajale 30 päeva jooksul arvates Narva Linnavalitsuse poolt korralduse teatavakstegemist.

Eduard East Ants Liimets

Linnapea Linnasekretär